**14.11.2023**

**COMUNICAT DE PRESĂ**

**0,47% - rata şomajului la nivelul județului Ilfov la finalul lunii octombrie 2023**

La finalul lunii octombrie 2023, în evidențele Agenției Județene pentru Ocuparea Forței de Muncă Ilfov erau înregistrați 973 de șomeri (dintre care 576 sunt femei), rezultând o rată a șomajului de 0,47%.

Din totalul șomerilor înregistrați în evidențele A.J.O.F.M. Ilfov la data de 31 octombrie 2023, 322 de persoane beneficiază de indemnizaţie de şomaj, iar 651 sunt înregistrate ca șomeri neindemnizați.

În funcție de grupa de vârstă din care fac parte, șomerii sunt repartizați astfel: 190 de persoane fac parte din grupa de vârstă sub 25 de ani, 52 de persoane din grupa de vârstă 25-29 de ani, 122 persoane din grupa de vârstă 30-39 de ani, 226 persoane din grupa de vârstă 40-49 de ani, 191 de persoane din grupa de vârstă 50-55 de ani și 192 de persoane din grupa de vârstă peste 55 de ani.

Din punctul de vedere al repartizării pe niveluri de instruire, ponderea cea mai mare o au șomerii cu studii primare și fără studii (371 de persoane), urmați de șomerii cu studii gimnaziale (263 de persoane), liceale (173 de persoane), profesionale (79 de persoane), superioare (79 de persoane) și postliceale (8 persoane).

**Compartimentul Comunicare**

**A.J.O.F.M. Ilfov**